ועדת הכספים, כנסת 18, פרוטוקול מספר 1037, 2012-03-12 10:10

ציון פיניאן: בוקר טוב.

ציון פיניאן: אני פותח את ישיבת ועדת הכספים.

ציון פיניאן: על סדר היום חיבור חשמל לעוספייה ודליית אל כרמל, הצעתם של חברי הכנסת שי חרמש ומגלי והבה.

ציון פיניאן: דיון מעקב.

ציון פיניאן: מי נציגי הממשלה שנמצאים כאן?

טמיר כהן: ממשרד האנרגיה, ממשרד הפנים.

ציון פיניאן: מתי היה הדיון הקודם?

טמיר כהן: ב-6 בפברואר.

שי חרמש: אמרנו שתוך חודש נקיים ישיבה.

מגלי והבה: זה לזכותו של מנהל הוועדה והיושב ראש.

ציון פיניאן: זה מאחר שיש הסכמה בין הקואליציה לאופוזיציה.

מגלי והבה: אדוני היושב ראש, האורחים הנכבדים, חבריי, אני חושב שהיום אנחנו מצפים לשמוע תשובות כדי להחזיר את אנשי מועצת עוספייה עם תשובות.

מגלי והבה: נתנו את כל הזמן הדרוש כדי לשמוע ממשרד הפנים וגם ממשרדים אחרים מה עשו כדי לפתור את הסוגיה הזאת.

מגלי והבה: אני חושב שכאשר הצגנו למשרד הפנים את הסוגיה, פעם אמרו שיש דירות שאפשר מיד לחבר אותן לחשמל, פעם אמרו שעדיין לא עשו סקר באשר למספר הדירות גם בדליה וגם בעוספייה אותן אפשר לחבר ואז אמרנו שאנחנו שמענו את ראשי הרשויות, מכירים את הסוגיה ואנחנו מדברים על בין 800 ל-900 בתים בשני הישובים שצריכים להיות מחוברים לחשמל.

מגלי והבה: היו לנו גם כמה הצעות מעשיות ואמרנו שאם אותם בתים עדיין לא קיבלו טופס 4 , לתת להם את החיבור הזמני.

ציון פיניאן: אני חושב שדיברו על טופס 2.

מגלי והבה: לתת לאנשים על סמך טופס 2 את החיבור הזמני והחיבור הזמני ייתן להם את האפשרות לפנות לוועדת התכנון והבנייה לגבי רישות הבתים אבל בינתיים יהיה להם חשמל ולא נשאיר את אותה אוכלוסייה כשהיא לא מחוברת לחשמל כאשר חלק ממנה ממשיך להשתמש באמצעים פיראטיים, כמו גנרטורים ואמצעים אחרים, ואנחנו יודעים מה הסכנות הטמונות בכך.

מגלי והבה: אנחנו צריכים לדרוש היום ממשרדי הממשלה, ובמיוחד ממשרד הפנים, פתרונות.

מגלי והבה: אמרנו גם מה הסנקציות בהן אנחנו כוועדה צריכים לנקוט כדי שהדיון שלנו והדרישות שלנו יהיו אפקטיביות.

מגלי והבה: אמרת אדוני היושב ראש שיש הסכמה מקיר לקיר, גם קואליציה וגם אופוזיציה, במיוחד מצדך כסגן ראש עיר בעבר, עת היית יושב ראש ועדת תכנון במשך 15 שנים, ולכן אני אומר שלא יכול להיות אחרי כל כך הרבה שנים שנקבל את אותה תשובה.

מגלי והבה: נקווה שהיום ייתנו לנו תשובה שיש בה בשורה כך שהאנשים האלה יתחברו לחשמל.

מגלי והבה: כל תשובה אחרת מוכיחה או תוכיח לנו שמשרדי הממשלה – הפקידות, כי השרים הם קובעי מדיניות – לא מקיימים את הדברים.

מגלי והבה: הפקידות היא זו שמסרבלת ומונעת מאזרחים לחיות כראוי.

מגלי והבה: כל אחד מצפה בישוב שלו שאותם אזרחים שרוצים שתהיה להם תוכנית מתאר מאושרת, שרוצים להיות מחוברים לחשמל, יוכלו לחיות עם זכויות כאזרחים.

מגלי והבה: לא ראיתי שהתושבים בדליה או בעוספייה פטורים מתשלום הארנונה, לא ראיתי שהם פטורים מתשלום המסים למדינת ישראל אבל את הדבר האלמנטארי שמדינת ישראל צריכה לעשות, לדאוג להם לתוכניות מתאר ולחיבור חשמל, לא קורה.

מגלי והבה: אני מתפלא על כך שהאזרחים לא באו בתביעה למדינת ישראל למה היא גורמת להם את העוול הזה לאורך השנים כשהם לא מחוברים לחשמל ואין תוכניות מתאר.

מגלי והבה: אנשים עושים את כל המוטל עליהם כאזרחים, כאשר הכדור בידי ממשלת ישראל, בידי משרד הפנים ובידי הפקידות הממשלתית.

מגלי והבה: אני אומר לך שכבר הרבה פעמים התרענו ואמרנו שהישובים שלנו והצעירים שלנו נמצאים על גחלים וכבר לא מאמינים לאף אחד.

מגלי והבה: נמצא לידי חבר הכנסת שכיב שנאן ואחרים שמכירים את המציאות.

מגלי והבה: את המאבק בדליה מוביל מרזוק קדור ואחרים והמאבק צודק.

מגלי והבה: הם אומרים שהיום הם עדיין מצליחים לבלום - ולעמוד מול כל האזרחים האלה – את הרצון שלהם להפגין, לסגור את הישובים ולהתנהג בצורה שזאת זכותם המלאה, למחות, כי לא נותרה בפניהם דרך אחרת.

מגלי והבה: אני יודע מה עושים בעוספייה, מה עושים בדליה ואני יודע מה קורה אצלנו בישובים האחרים.

מגלי והבה: אדוני היושב ראש, אני אסכם.

מגלי והבה: נמצא אתנו גם דוקטור רמזי חלבי שהוא יושב ראש מועצה, מכיר את הבעיה והיום הוא גם יושב במרכז השלטון המקומי כיועץ.

מגלי והבה: כל אזרחי מדינת ישראל מסתכלים עלינו ושואלים איך זה יכול להיות שבשנת 2012 עדיין 800 בתים לא מחוברים לחשמל ועדיין יש בעיה תכנונית.

מגלי והבה: כשאנחנו מדברים על משרד הפנים, עשינו את כל המוטל עלינו ויש לנו כבר סקר צרכים או סקר בתים שצריכים לחבר אותם לחשמל.

מגלי והבה: ועדת הכספים שנתנה את הזמן, ואני מקווה שאנשי משרד הפנים, אנשי משרד האוצר והמשרדים האחרים הפנימו שמרגע זה התשובות שלהם, אם אין בהן פתרון, שלא יבואו אלינו בטענות שגם את הכספים שהם צריכים כאן בוועדה תהיה להם בעיה להשיג.

מגלי והבה: תודה.

ציון פיניאן: חבר הכנסת חרמש, האם אתה רוצה להוסיף?

שי חרמש: בקצרה.

שי חרמש: אין לי הרבה להוסיף על דבריו של מגלי והבה אלא הערה.

שי חרמש: בישיבה הקודמת היה ברור לגמרי שבטווח הנראה לעין לא יהיו תוכניות מתאר לכרמל.

שי חרמש: את זה גם אמרתי קודם ואני אומר גם עתה.

שי חרמש: רצון להסדיר את זה ברגולציה הרגילה של תוכנית מתאר, בעקבות תכנית מתאר 02, 04, כולנו היינו בוועדות תכנון ומכירים את הפרוצדורה, אין חיה כזאת.

שי חרמש: לדעתי הכרמל לא יראה תוכנית מתאר מאושרת לשני הישובים האלה בטווח הנראה לעין וגם בדורות הבאים.

שי חרמש: תמיד יהיו מאה התנגדויות.

שי חרמש: הכרמל הוא אחד המקומות היותר רגישים שקיימים כיום מבחינה אקולוגית.

שי חרמש: הפתרונות צריכים להיות מחוץ לקופסה.

שי חרמש: הפתרונות צריכים להיות כאלה שמצד אחד לא יתנו קיבוע קבוע כי אי אפשר לתת קיבוע קבוע אלא ייתנו הסדרי ביניים כאלה שעד שיום יבוא ומשיח צדקנו יגיע, אפשר יהיה גם להביא לשם תב"עות מסודרות למקום.

שי חרמש: לכן מצפים עתה - והדברים גם נאמרו לפני חודש – שיימצאו פתרונות ארעיים ולא פתרונות קבע כי אין אפשרות להגיע כרגע לפתרונות קבע.

שי חרמש: זאת התוספת היחידה שהיה לי להוסיף לפני התשובות שנקבל.

שי חרמש: לכל יתר הדברים מגלי והבה התייחס.

שי חרמש: המספרים קיימים ואין מה להוסיף.

ציון פיניאן: חבר הכנסת שנאן, אתה רוצה להוסיף?

שכיב מוראד שנאן: אני רוצה להודות לחבר הכנסת שי חרמש ולחבר הכנסת מגלי והבה.

שכיב מוראד שנאן: אני שמח להצטרף לדעת חכמים ולהצטרף להצעה שלכם.

שכיב מוראד שנאן: אני חושב שכל מילה שמגלי אמר, ביטאה באופן חד משמעי את הכאב הקשה שנסחב שנים ארוכות.

שכיב מוראד שנאן: אם גם היום תהיה עוד ישיבה ובה יהיו רק דיבורים ובסופה לא יצא שום דבר, והאנשים שבאו מרחוק, קמו בשעה 5 בבוקר כדי להיות כאן ב-8:30 ויחזרו בידיים ריקות, לא עשינו דבר.

שכיב מוראד שנאן: בנוסף לישובים דליה ועוספיה, אדוני היושב ראש, ברשותך, הבעיה קיימת גם בישובים אחרים.

שכיב מוראד שנאן: במקרה נמצא אתנו בחור מכפר מרר, נכה צה"ל 180 אחוזים, עיוור וכבד ראייה שמובל על ידי אדם אחר, והוא חי בחושך אבל לא מסכים שאשתו, בניו ובנותיו ימשיכו לחיות בחושך שדומה לחושך בו הוא נמצא.

שכיב מוראד שנאן: כל אשמתו היא בכך שמשרד הפנים לא הואיל בטובו לפתור את הנושא של תוכניות המתאר ולתת את האישורים.

שכיב מוראד שנאן: אני חותם על כל מילה שאמר חבר הכנסת שי חרמש.

שכיב מוראד שנאן: אין מצב שאנחנו נחכה למשרד הפנים שייתן את המענה כי הוא לא מתכוון לתת מענה.

שכיב מוראד שנאן: כל תוכניות המתאר בכל המגזר תקועות ולא רק בגלל המצב האקולוגי בכרמל אלא כנראה זאת מדיניות של אפליה ואנשים לא רוצים להבין שהגיע הזמן לסיים אותה ולתת לה מענה.

שכיב מוראד שנאן: משרד הפנים הוא העכבה היחידה.

שכיב מוראד שנאן: לחברת החשמל אין בעיה למכור חשמל והיא מוכנה למכור לכל דורש אבל משרד הפנים מעכב את האפשרות של חברת החשמל למכור חשמל.

שכיב מוראד שנאן: אנחנו רוצים פתרון ושהתשובות תהיינה ברורות, שקופות וברות ביצוע ולא נותנות דחייה נוספת למתן תשובות.

שכיב מוראד שנאן: אני מקווה שאכן את התשובות האלה נשמע.

ציון פיניאן: תודה רבה.

ציון פיניאן: אנחנו חוזרים על הדברים שנאמרו בישיבה הקודמת ואכן לא יעלה על הדעת שבמאה ה-21 במדינת ישראל יש אנשים שחיים ללא חשמל.

ציון פיניאן: אנחנו מתגאים בטכנולוגיה ובהיי-טק ואנחנו מובילים בכל, אבל עדיין ישנם ישובים בתוך מדינת ישראל שחיים בעלטה ואפילו בסכנה.

ציון פיניאן: לכן בישיבה הקודמת שהיום יבוא אלינו משרד הפנים עם תשובות.

ציון פיניאן: אני מבין שטופס 4 רחוק מאוד מאתנו ואני לא יודע אם הוא יהיה כי עדיין אין תוכנית תב"ע.

ציון פיניאן: לפחות שיהיה טופס 2 שהוא השלב המקדמי לפני קבלת טופס 4.

ציון פיניאן: אנשי משרד הפנים, מי מתייחס?

קדור מרזוק: כבודו, אם ירשה לי להתייחס לפני משרד הפנים.

קדור מרזוק: אני חבר המועצה המקומית דלית אל כרמל.

ציון פיניאן: משפט אחד.

קדור מרזוק: אני לא רוצה לחזור על העובדות.

קדור מרזוק: משרד הפנים במקרה שלנו מבחינה תכנונית כשל והתרשל לאורך כל השנים.

קדור מרזוק: אני לא רוצה לחזור על העובדות אותן אתם מכירים.

קדור מרזוק: סכנה פיראטית, כולם מכירים את המשפחה שנספתה עקב שימוש בחשמל פיראטי ואת הסכנה שקיימת היום.

קדור מרזוק: מדובר בכבלים פיראטיים שנמצאים לאורך מאות קילומטרים.

ציון פיניאן: דיברנו על כך בישיבה הקודמת.

ציון פיניאן: אנחנו מוגבלים בזמן.

קדור מרזוק: חברת החשמל גם כיום מחברת בתים.

קדור מרזוק: יש הסכמות משנת 2006 שהיא כן תחבר בתים וזאת הייתה הסכמה הדדית עם המועצות המקומיות.

קדור מרזוק: אני רוצה לדבר על צו השעה והוראת השעה שמשרד הפנים מתעקש עליה.

קדור מרזוק: אני אומר שהיום תכנון עתידי ותוכניות מתאר, רק לתכנן אותן יכולות לעבור שנתיים ועד שיאושרו התוכניות יעברו עוד ארבע-חמש שנים, וזה דבר שהוא בלתי מתקבל על הדעת.

קדור מרזוק: אנחנו אומרים מבחינה ציבורית – אני כחבר מועצה ואני מנסה להוביל את זה עם הרשויות – שאפשר לתת הוראת שעה לחבר באופן זמני כפי שנעשה בבית אורן.

קדור מרזוק: הרשויות והמועצות יכולות להתחייב על כך שאנחנו בתחום הקו הכחול הבתים כן יקבלו רישיונות ואז נתחיל להריץ את הנושא כפי שצריך להיות.

ציון פיניאן: אתה מדבר על מתן לגיטימציה לבתים שניבנו שלא כחוק.

קדור מרזוק: ניבנו לא כחוק כתוצאה מהתרשלות משרד הפנים ולא מעבר לכך.

ציון פיניאן: אנשי משרד הפנים.

רונן סגל: יש כאן איש אחד.

רונן סגל: אני רונן סגל, סגן מתכננת מחוז חיפה.

שכיב מוראד שנאן: מספיק עם הזלזול.

ציון פיניאן: חברים, אני מבקש.

ציון פיניאן: אתה היית בישיבה הקודמת?

רונן סגל: כן.

רונן סגל: הייתי בישיבה הקודמת.

רונן סגל: אני כאן למעשה בשני כובעים, גם התבקשתי על ידי הממונה על המחוז וגם בתפקידי בלשכת התכנון.

רונן סגל: אני אתחיל קודם כל בדבריו של הממונה על המחוז.

רונן סגל: זה קצת חוזר על עצמו על הדברים שנאמרו בישיבה הקודמת שהתקיימה לפני כחודש.

רונן סגל: הבהרתי אז ואני חוזר ואומר גם היום – שוב, דברי הממונה על המחוז שהוא גם יושב ראש הוועדה המקומית רכס הכרמל – שעל מנת לבחון ולהבין את הבעיה שקיימת ברכס הכרמל, הממונה במסגרת תפקידי כיושב ראש הוועדה המקומית, הזמין עבודת סקר על ידי חברת אלדור שבודקת את כל המבנים בדלית אל כרמל ובעוספייה כדי לראות באיזה היקפים, במה מדובר והיכן נמצאים המבנים האלה.

שכיב מוראד שנאן: סליחה, עם כל הכבוד, אתה רוצה לומר לי שאתם לא יודעים מה המציאות בדליה ובעוספייה?

שכיב מוראד שנאן: אתה סגן מתכנן המחוז ואתה לא יודע מה קורה שם?

רונן סגל: אני יודע באופן כללי אבל לא באופן ספציפי.

שכיב מוראד שנאן: איזה תשובות אלה?

שכיב מוראד שנאן: כולם יודעים מה המצב שם.

שכיב מוראד שנאן: אם הוא סגן מתכנן המחוז והוא בא לומר שהוא לא יודע, חבל על הזמן.

שכיב מוראד שנאן: שיבוא לכאן שר הפנים לתת תשובות.

ציון פיניאן: אם לא נקבל תשובות מדויקות, שר הפנים יהיה כאן בישיבה הבאה.

שכיב מוראד שנאן: מה זה הקשקוש הזה?

ציון פיניאן: הרמתי את הכפפה.

ציון פיניאן: אם לא נקבל תשובות מדויקות, בישיבה הבאה השר יגיע לכאן.

רונן סגל: בהמשך לישיבה הקודמת שהתקיימה, יושב ראש הוועדה המקומית ומנהל המחוז ביקש משני ראשי הרשויות לסייע בביצוע הסקר.

רונן סגל: המועצה המקומית עוספייה נעתרה לבקשתו והיא מסייעת באיסוף הנתונים.

רונן סגל: המועצה המקומית דליה אל כרמל עד עצם היום הזה לא עשתה כלום כדי לסייע בידו.

שכיב מוראד שנאן: מתי בפעם האחרונה עשיתם שם צילום קרקע?

רונן סגל: אני לא אחראי על כך.

רונן סגל: אין לי תשובה לשאלה.

שכיב מוראד שנאן: אין לך תשובה?

שכיב מוראד שנאן: אין לך צילום קרקע של דליה ועוספייה?

קריאה: כל שלושה חודשים יש עדכונים של צילומי אוויר.

שכיב מוראד שנאן: על מי אתם באים לעבוד?

שכיב מוראד שנאן: חבר הכנסת יצחק וקנין מחליף את ממלא מקום היושב ראש

יצחק וקנין: יש לך עוד משהו לומר?

רונן סגל: יש לי הרבה מה לומר.

יצחק וקנין: תמשיך לומר את הדברים.

יצחק וקנין: כשאני אגיד לך לעצור, תעצור.

רונן סגל: אני יכול לעצור גם עכשיו.

יצחק וקנין: סלח לי, זאת האווירה.

יצחק וקנין: אני רוצה שתבין.

רונן סגל: זה בסדר.

רונן סגל: אני רגיל לאווירה הזאת.

יצחק וקנין: חברי הכנסת רשאים להפריע לדובר ולהעיר לו הערות שונות.

יצחק וקנין: אתה צריך לענות לעניין ולומר מה אתה יודע על פי מה שאתה רואה בשטח כסגן מתכנן המחוז.

רונן סגל: אני חוזר ואומר שהסקר בעיצומו אבל הוא מתעכב מאחר שהמועצה המקומית דלית אל כרמל לא מסייעת לבקשת יושב ראש הוועדה המקומית ולא מעבירה נתונים שהתבקשו.

יצחק וקנין: אני מבין שעוספייה כן משתפת פעולה.

יצחק וקנין: מה הצפי שלכם שהדבר הזה יקרה?

שכיב מוראד שנאן: אני מבקש למסור לסגן המתכנן את רשימת השמות של הבתים שצריך לחבר ואתם לחשמל בדלית אל כרמל ובכך לחסוך לך את הסקר.

רונן סגל: העניין הוא לא רק רשימה שמית של האנשים אלא היכן הם נמצאים והאם הם בתוכניות מאושרות, האם הם בתוכניות של תהליכי תכנון והיכן נמצא כל בית.

רונן סגל: חשוב לדעת את זה.

רונן סגל: הרעיון הוא שבסופו של תהליך, אחרי שיש נתונים, לגבש איזה שהן המלצות לשר הפנים ולמנכ"ל משרד הפנים.

יצחק וקנין: לגבי עוספייה.

יצחק וקנין: אני רוצה נקודתית כדי שנגיע לתכלית הדיון.

יצחק וקנין: אנשים באו לכאן ולא כדי לבזבז עוד יום עבודה.

יצחק וקנין: אתה אומר שלגבי עוספייה יש התקדמות וכי המועצה המקומית משתפת פעולה אתכם ואתם מקבלים ממנה חומר מעודכן.

פארג' זאהר: אני נציג מועצת עוספייה.

יצחק וקנין: תכף אני אאפשר לכם לדבר כדי שנעשה תיאום.

יצחק וקנין: נראה מה הוא אומר ומה אתם אומרים.

יצחק וקנין: בתוך כמה הזמן אתה חושב שאפשר יהיה להתקדם ויהיו תוכניות מתאר מאושרות?

רונן סגל: אמרתי ם בישיבה הקודמת שההערכה הייתה שעד סוף אפריל יהיו תוצאות.

רונן סגל: כתוצאה מכך שדלית אל כרמל עדיין לא העבירה את הנתונים, זה מתעכב.

רונן סגל: את זה אמרתי גם בישיבה הקודמת ולא שיניתי מדבריי.

רונן סגל: הבעיה היא שמאז לא התקדמנו בגלל דלית אל כרמל.

יצחק וקנין: מי נמצא כאן מדלית אל כרמל?

קדור מרזוק: אני.

קדור מרזוק: חבר המועצה, יושב ראש ועדת הביקורת.

קדור מרזוק: אני יודע את העובדות ואת האמת.

קדור מרזוק: היום שוקדים החברים על תוכנית מתאר חדשה לדלית אל כרמל ותאמין לי, מדובר במאות בתים שמשרד הפנים שוקד להוציא אותם אל מחוץ לתכנית ולכן איך הם יתחברו לחשמל?

יצחק וקנין: אדוני, אתם משתפים פעולה או לא?

יצחק וקנין: תכף נשמע, אולי גם לגבי עוספייה זאת סתם אמירה.

יצחק וקנין: אני רוצה לשמוע אתכם.

פארג' זאהר: אם יורשה לי, קודם כל תודה רבה למי שיזם את הדיון.

פארג' זאהר: זאת הישיבה השישית שמתקיימת בכנסת בה אנחנו מצפים לקבל את התשובות בנושא של חיבור החשמל אבל עדיין לא קיבלנו את כל התשובות.

פארג' זאהר: יש אמנם סקר נכסים בנושא של איתור בתים אבל בעוספייה ובדליה המצב אותו מצב.

פארג' זאהר: עוספייה לא מועדפת על דליה.

יצחק וקנין: אבל נאמר כאן שאתם משתפים פעולה.

פארג' זאהר: אני לא קורא לזה שיתוף פעולה.

פארג' זאהר: משרד הפנים לקח חברה על מנת לעשות סקר והסקר הוא באמצעותם ועבורם בלבד.

פארג' זאהר: אנחנו כחברי מועצה לא שותפים לסקר, לא יודעים מה תוצאותיו, להיכן הגיעו ומה ההיקף.

פארג' זאהר: אני רוצה לומר עוד כמה דברים.

פארג' זאהר: אני חושב שמשרד הפנים כן היה צריך לתת את התשובות.

פארג' זאהר: התשובות צריכות להינתן כי מספיק שמשפחה אחת נספתה ואנחנו לא רוצים להגיע שוב למצב כזה.

פארג' זאהר: עוספייה ודליה אינן עברייניות.

פארג' זאהר: תבינו, משרד הפנים גרם לכך שנהיה עברייני תכנון.

פארג' זאהר: שלושים שנים לא נעשתה שום תוכנית מתאר בעוספייה ובדליה, משנת 1978.

פארג' זאהר: היום הצעיר הדרוזי, אחרי שהוא בנה את הבית מכספי משפחתו והוריו, מתחבר לחשמל של השכן שלו.

פארג' זאהר: למה הוא צריך ללכת לתכנון ובנייה?

פארג' זאהר: מי עזר לו?

פארג' זאהר: אם היו עושים את התוכניות קודם והיו נותנים לנו את האפשרות, תאמין לי שלא היו לנו עבריינים.

פארג' זאהר: אני רוצה לחתן את הבן שלי ולכן מה עשיתי?

פארג' זאהר: אין לי רישיון.

פארג' זאהר: בניתי אבל אין לי רישיון ואני לא יכול לחבר אותו לחשמל.

פארג' זאהר: אני נאלץ היום להביא את הבן שלי להתגורר אתי.

פארג' זאהר: זאת איכות החיים שלי.

יצחק וקנין: בכל מגזר המיעוטים יש בעיה בנושא התכנון.

יצחק וקנין: לצערי הרב אתם לא הראשונים ולא האחרונים והמדינה לא טיפלה טוב בכל הנושא של המגזר, אבל בוא נגיד שגם כשהמדינה לקחה על עצמה בכמה מקומות – לפחות במגזר הבדואי – אפילו מעל לראש, לצערי הרב ממשיכים שם בבנייה בלתי חוקית.

יצחק וקנין: אני רוצה לומר לכם שבמגזר היהודי, אם הייתה פרצה כזאת גדולה בנושא של תכנון ובנייה, אני לא רוצה לומר לאן זה היה מגיע.

יצחק וקנין: אין דבר כזה.

יצחק וקנין: זה כמעט ולא קיים במגזר היהודי.

יצחק וקנין: נכון שיש כאן בעיה אחרת שאתם מעלים אותה ואני אומר שאתם צודקים בה, בנושא של תוכניות מתאר שלא נעשו במשך שנים.

יצחק וקנין: לצערי הרב המדינה זלזלה בדבר הזה ולא עשתה את מה שהייתה צריכה לעשות.

קדור מרזוק: אדוני, במגזר היהודי לרוב מתכננים ובונים על קרקעות מדינה ולכן הבעיה הזאת לא קיימת.

קדור מרזוק: במגזר שלנו – ואני מתייחס למגזר הדרוזי בלבד – הכישלון הוא של משרד הפנים.

יצחק וקנין: גם בקרקע פרטית צריך תכנון ובנייה.

קדור מרזוק: מי שעשה את הטעות, הוא זה שצריך לתקן.

יצחק וקנין: אתה כל רגע מתפרץ ואתה לא יכול לעשות זאת.

יצחק וקנין: אתה צריך להבין שגם בקרקע פרטית אין שום סיבה למישהו לבוא ולבנות בלי תוכנית.

יצחק וקנין: זה צריך להיות ברור.

יצחק וקנין: אני מסכים שהמדינה לא פעלה נכון בנושא של תוכניות מתאר.

יצחק וקנין: אין ספק בכך וזה אחד הגורמים לכך שיש כאן לחץ כאשר חבר'ה באים מהצבא – במיוחד במגזר הדרוזי – והם מתחתנים צעירים ולא באותם גילאים כפי שמתחתנים היהודים.

יצחק וקנין: אני רוצה להבין.

יצחק וקנין: אתה מעריך שעד סוף אפריל יסתיים הנושא של עוספייה, נכון?

רונן סגל: זה יהיה ביחד.

רונן סגל: אני מניח שזה יידחה לסוף מאי.

יצחק וקנין: למה אתם צריכים שיתוף פעולה?

יצחק וקנין: לקחתם חברה שצריכה למפות לכם את כל העניין ולכן למה אתם צריכים שיתוף פעולה?

יצחק וקנין: גם בלי שיתוף פעולה, אתם תהיו היוזמים.

יצחק וקנין: זה צריך להיות אינטרס של המדינה למפות את כל המקומות.

רונן סגל: אנחנו נצטרך לעשות את זה לבד ולכן זה ייקח יותר זמן.

יצחק וקנין: ראשי הרשויות או מי מטעמכם, אתם תשתפו פעולה?

פארג' זאהר: עוספייה ודליה הם אותה ישות משפטית מבחינת רכס הכרמל.

פארג' זאהר: הם יושבים בדיוק באותה ועדה.

פארג' זאהר: אין דבר כזה שעוספייה לא משתפת פעולה ודליה כן משתפת פעולה.

פארג' זאהר: אנחנו ביחד.

פארג' זאהר: אני גם חבר ועדת רכס הכרמל לתכנון ובנייה.

פארג' זאהר: אנחנו שני חברים ויודעים בדיוק מה יש שם.

יצחק וקנין: תשלים את דבריך.

רונן סגל: אני רוצה להשיב להערות שהועלו כאן על ידי המשתתפים.

רונן סגל: הועלתה כאן ביקורת קשה כלפי משרד הפנים לעניין קידום תוכניות מתאר לישובי המגזר הלא יהודי, הדרוזי והערבי כשלצורך העניין המצב הוא די דומה.

רונן סגל: אני רוצה להעיר ולהאיר על כך שהמצב היום – וכשאני אומר היום הכוונה היא לחמש השנים האחרונות – ממש לא דומה למה שהיה פעם.

רונן סגל: אני בתפקידי הקודם באגף התוכניות במינהל התכנון, רק אני לבד הבאתי לאישור של עשרים וכמה תוכניות במגזר הלא יהודי במחוז צפון.

מגלי והבה: אתה חושב שחברי הכנסת שיושבים כאן לא יודעים את הנתונים?

מגלי והבה: לפני שנה הייתה מתכננת המחוז בוועדה לענייני ביקורת המדינה והתחייבה שהסקר הזה יסתיים לפני חצי שנה.

מגלי והבה: עכשיו היא שלחה אותך.

מגלי והבה: אתה היית כאן בישיבה שהתקיימה בדיוק לפני חודש וידעת מה המשימות שלך.

רונן סגל: אמרתי את אותם הדברים שאני אומר היום.

מגלי והבה: עכשיו אתה אומר שאישרת 28 תוכניות מתאר.

רונן סגל: לא אמרתי 28.

רונן סגל: אמרתי מעל עשרים.

מגלי והבה: הנתונים לא אמינים.

רונן סגל: אתה יודע מה אני עשיתי?

מגלי והבה: אנחנו יודעים מה המציאות.

רונן סגל: עובדה שאתה לא יודע כי אני אישרתי אותן.

רונן סגל: למה אתה אומר שלא עשיתי?

מגלי והבה: אתה מוכן לנקוב בשמות הרשויות?

רונן סגל: כן.

קדור מרזוק: הסקר הזה בא לתעתע בוועדות.

קדור מרזוק: חבר הכנסת ציון פיניאן שב לנהל את הישיבה

ציון פיניאן: אני מבקש.

ציון פיניאן: אני לא רוצה להוציא אנשים.

ציון פיניאן: אני מבקש לתת לנציג משרד הפנים את האפשרות לדבר כדי שלא יאמר אחר כך שהפרענו לו.

מגלי והבה: הוא מפריע לעצמו.

מגלי והבה: הוא לא יודע על מה הוא מדבר.

רונן סגל: אם מישהו מפקפק באמינות שלי, אני יכול לתת את רשימת התוכניות המאושרות שאושרו במגזר הלא יהודי בשנת 2010 ובשנת 2011.

רונן סגל: אפשר להעביר רשימה מסודרת.

רונן סגל: הנתונים קיימים והם ידועים לכולם.

רונן סגל: לגבי דלית אל כרמל ועוספייה, ובמיוחד דלית על כרמל ואמר כאן מישהו שמשרד הפנים התרשל.

רונן סגל: דווקא לדלית אל כרמל אושרה לא מזמן תוכנית עד/300, תוכנית מתאר לכל הישוב דלית אל כרמל.

רונן סגל: נכון שהיא התעכבה כי המועצה המקומית חיבלה בקידום התוכנית אבל התוכנית אושרה וגם אם היא לא נותנת מאה אחוזים מענה לתושבי דלית אל כרמל, היא נותנת מענה לשמונים אחוזים – כרגע אני סתם נותן דוגמאות – גם לשמונים אחוזים אלה כבר מזמן היה אפשר לתת פתרונות.

קדור מרזוק: אולי גם לשישים אחוזים.

קדור מרזוק: אתה עושה תוכנית ומשאיר את דלית אל כרמל מחוץ לתוכנית.

רונן סגל: לא נכון.

ציון פיניאן: אני מבקש לא להפריע.

ציון פיניאן: הוא מדבר ואתה לא תפריע לו עד שתקבל את רשות הדיבור.

ציון פיניאן: מותר לו לומר מה שהוא רוצה.

ציון פיניאן: תן לו לסיים את דבריו.

רונן סגל: זאת תוכנית שאושרה לאחרונה.

רונן סגל: תהליך הקידום שלה לקח זמן רב וחלק מהסיבות לעיכוב היו ערערים שהוגשו על ידי המועצה המקומית והתושבים.

רונן סגל: במסגרת אותם ערערים נטען שהתוכנית משאירה עשרות ומאות בתים מחוץ לתוכנית.

רונן סגל: במסגרת אותם דיונים התבקשו אותם מערערים להגיש מסמך שמראה את אותם בתים אבל עד עצם היום הזה המסמך הזה לא הוגש וכנראה שהם יודעים למה הם לא הגישו אותו.

רונן סגל: נכון שיש מבנים שנשארו מחוץ לאותה תוכנית.

רונן סגל: בתוכנית המתאר החדשה שמקודמת עכשיו ייעשה מאמץ להתייחס לאותם מבנים, אבל זה לא נכון שיש כמות כל כך גדולה של מבנים נשארת מחוץ לתוכנית ומה לעשות שמבנים נבנים תוך כדי תהליך תכנון וקצת בעיה להשתלט על כל בית ובית שנבנה במסגרת הכנת תוכנית מתאר.

רונן סגל: עוספייה בחרה בזמנו שלא לקדם את התוכנית במסגרת משרד הפנים ולא קודמה לה תוכנית במסגרת עד/300.

רונן סגל: הם רצו לעשות תוכנית לבד אבל לא כל כך הצליחו.

רונן סגל: לעומת זאת, היום יש תהליך להכנת תוכנית מתאר לעוספייה שמתקדמת יפה ואפילו יותר מהר מאשר דלית אל כרמל.

שי חרמש: זה בהסכמות עם הירוקים ועם כולם?

רונן סגל: כן.

רונן סגל: זה חלק מהעניין.

שי חרמש: אני יודע מה זה הכרמל.

שי חרמש: כל מטר שאתה נוגע בו, אני יודע מה קורה.

רונן סגל: אני תושב הכרמל.

שי חרמש: אם אין ארכיאולוגיה למטה, יש עצים למעלה.

רונן סגל: בתהליכים האלה משתתפים גם הירוקים ולכן מגיעים להסכמות ולפשרות והתהליך מתקדם נכון.

רונן סגל: יותר מזה, במקביל לזה אנחנו מסייעים למועצה המקומית עוספייה וגם למועצה המקומית דלית אל כרמל לקדם במקביל תוכניות מפורטות, אם זה ואדי אל פש בדלית אל כרמל ואם זאת שכונת עין הזיתים בעוספייה ושכונת המתחמים של מינהל מקרקעי ישראל בעוספייה.

רונן סגל: התוכניות מקודמות במקביל וקטגורית זה לא נכון שאין תכנון בדלית אל כרמל ובעוספייה אלא ההפך הוא הנכון.

רונן סגל: חבל שמטעים את חברי הוועדה עם מידע לא נכון.

ציון פיניאן: רמזי חלבי, בבקשה.

ציון פיניאן: תציג את עצמך.

רמזי חלבי: דוקטור רמזי חלבי.

רמזי חלבי: אני יועץ אסטרטגי במרכז השלטון המקומי.

ציון פיניאן: תתייחס גם לדברים שאמר נציג משרד הפנים.

שי חרמש: עם אפשרויות לפתרונות ביניים.

רמזי חלבי: קודם כל, עמדת מרכז השלטון המקומי היא לתמוך בהצעת החוק של חברי הכנסת.

רמזי חלבי: אני גם רוצה להודות כמובן למגלי, שכיב, לשי ולכל החברים שתומכים בדרישתם הצודקת של התושבים.

רמזי חלבי: המדובר בהארכת הוראת השעה הזמנית לעוד מספר שנים כפי שיוחלט יחד עם משרד הפנים כדי לאפשר את סיום תהליך התכנון.

רמזי חלבי: אנחנו אומרים שזה צריך להיות לעולם ועד.

ציון פיניאן: מה אתה מציע עכשיו?

רמזי חלבי: אני אומר לקחת את הוראת השעה שפקעה ב-2007 ולהאריך אותה למשך תקופה של חמש שנים כשבזמן הזה יתחייבו גם המועצות המקומיות וגם משרד הפנים לסיים את תהליך התכנון של תוכניות המתאר והתוכניות המפורטות.

רמזי חלבי: אני כראש מועצת דלית אל כרמל לשעבר חתמתי על מאות שהיו במקום טופס 4.

רמזי חלבי: כלומר, לראש הרשות הייתה סמכות לתת חיבור לחשמל.

ציון פיניאן: משרד הפנים מתנגד לזה?

רונן סגל: הלשכה המשפטית מתנגדת.

רמזי חלבי: כן, הלשכה המשפטית מתנגדת.

שכיב מוראד שנאן: מה שממשלת ישראל עשתה במצב אישורים ייחודי שזה לא חוקי.

רמזי חלבי: כל שנה יש בכרמל למעלה מ-300 חתונות.

רמזי חלבי: כלומר, אי אפשר לעצור את החיים.

רמזי חלבי: אפילו שאנחנו מדברים כאן על חוק וכולנו מחויבים לחוק, אנחנו לא באים ואומרים שאנחנו מעל החוק, אי אפשר לעצור את החיים בכרמל.

רמזי חלבי: בפועל כל אחד מתחבר באופן פיראטי ומסכן את חייו.

רמזי חלבי: לא ללכת לקראת התושבים לתקופת ביניים, על פי תפיסתנו זוהי ענישה קולקטיבית.

רמזי חלבי: אני אומר לך שלא קרה שום דבר אם לתקופה מסוימת ייתנו את הפתרון הזמני הזה.

רמזי חלבי: על פי הוראת שר האנרגיה בעבר שחל, עת ידעו שיש פיגור בתכנון התוכנית, נתנו לתקופה מסוימת את הפתרון הזמני הזה.

ציון פיניאן: אתה מציע להמשיך את הפתרון הזמני.

רמזי חלבי: להתחיל אותו כי בשנת 2007 הוא נפסק.

ציון פיניאן: לחדש אותו.

רמזי חלבי: לחדש אותו למשך חמש שנים ולחייב את הרשויות ואת משרד הפנים לפעול יחד כדי לסיים את תהליך התכנון.

רמזי חלבי: כשמדברים על בנייה בלתי חוקית, חושבים שיש כמה עבריינים.

רמזי חלבי: שבעים אחוזים מהבתים בכרמל הם ללא היתרים.

שכיב מוראד שנאן: 4,962 בתים.

רמזי חלבי: זה לא אומר שיש כאן עניין של כמה עבריינים או עשבים שוטים אלא מדובר כאן על אורח חיים ואותו צריך להפסיק.

רונן סגל: כמה מתוכם מאושרים למגורים?

רונן סגל: הרבה.

ציון פיניאן: חבר הכנסת גאלב מג'אדלה.

גאלב מג'אדלה: זאת לא בנייה בלתי חוקית אלא זאת בנייה בלתי מורשית.

גאלב מג'אדלה: הבנייה היא בלתי חוקית ברגע שאתה בונה על שטח ציבורי או על שטח מופקע או על דרך אבל כאן אנשים בונים על השטח שלהם שאין עליו כל מחלוקת ציבורית.

גאלב מג'אדלה: הדבר היחידי שלא עומד בתנאי החוק הוא שזה מחוץ לקו הכחול של הישוב.

גאלב מג'אדלה: הקו הכחול הזה הוא טוב למה שהיה לפני 25 שנים ושלושים שנים.

גאלב מג'אדלה: זאת אומרת, לא הרחיבו את הקו הכחול.

גאלב מג'אדלה: משרד הפנים, עם כל הכבוד, אם אתם רוצים להתנגד לצו.

ציון פיניאן: הם לא מתנגדים.

ציון פיניאן: הוא אומר שזה הייעוץ המשפטי.

גאלב מג'אדלה: הייעוץ המשפטי הוא חלק מהם.

גאלב מג'אדלה: מה זה משנה?

רונן סגל: אני לא משפטן.

גאלב מג'אדלה: אני אומר שאם אתה רוצה להתנגד, לפני שאתם מתנגדים, קודם כל תמלאו את חובתכם וחובת

גאלב מג'אדלה: כם לדאוג לכך שתהיה תוכנית מתאר.

רונן סגל: יש.

גאלב מג'אדלה: אין תוכנית מתאר.

רונן סגל: בדלית אל כרמל יש.

גאלב מג'אדלה: אין תוכנית מתאר עדכנית.

גאלב מג'אדלה: יש תוכנית מתאר מלפני עשר שנים.

רונן סגל: שנותנת מענה.

גאלב מג'אדלה: מה אומר הצו אותו אתם מתבקשים להאריך?

רונן סגל: הוא מאפשר לתת חשמל למבנה לא חוקי.

גאלב מג'אדלה: זה לא מבנה לא חוקי.

רונן סגל: אם זה היה מבנה חוקי, לא היינו כאן.

גאלב מג'אדלה: אני לא מכיר ישוב יהודי שיש לו בעיה עם תוכנית מתאר.

רונן סגל: יש הרבה.

גאלב מג'אדלה: תראה לי אחד שאין לו תוכנית מתאר עדכנית.

ציון פיניאן: לא צריך עכשיו להתווכח על זה.

רונן סגל: חיפה.

שכיב מוראד שנאן: לפי מבט העיניים שלך, עוד מעט תרביץ לנו.

גאלב מג'אדלה: אתה רוצה שיונה יהב יתבע אותך?

רונן סגל: ביקשת דוגמה.

ציון פיניאן: נציג משרד הפנים, מרגע זה אתה לא עונה לחברי הכנסת.

שכיב מוראד שנאן: אדוני, תקרא אותו לסדר, שיתנהג בהתאם.

גאלב מג'אדלה: אם ראש העיר חיפה ידע שנציג משרד הפנים אמר בישיבה של ועדת הכספים שעיריית חיפה אין לה תוכנית, אתה עלול להיתבע על ידו.

גאלב מג'אדלה: מה שכן, אין תוכנית עדכנית.

רונן סגל: נכון.

רונן סגל: אין תוכנית עדכנית.

ציון פיניאן: אני מבקש, תפסיק להתווכח עם חברי הכנסת.

ציון פיניאן: אתה כבר מגזים.

גאלב מג'אדלה: לפני שאתה באת למשרד הפנים, אני הייתי יושב ראש ועדת הפנים והגנת הסביבה וכל מילה שאני אומר כאן, היא מדויקת בדיוק כמו החוק.

גאלב מג'אדלה: אתם כמשרד הפנים נכשלתם כישלון חרוץ כשלא דאגתם לתוכניות מתאר עדכניות לישוב הערבי.

גאלב מג'אדלה: אנחנו לא שכונה אלא אנחנו מדינה ומדינה מתוכננת בדרך כלל 25 שנים קדימה ולא 25 שנים לאחור.

גאלב מג'אדלה: אם אתם רוצים להיות משרד פנים במדינה מתוקנת שחיה לטובת אזרחיה בתכנון לטווח ארוך, אתם צריכים לדאוג לכך שיהיו תוכניות מתאר עדכניות.

גאלב מג'אדלה: כל הסיפור, אדוני היושב ראש, מתבטא בדבר אחד והוא תקציב.

גאלב מג'אדלה: אם הם היו משקיעים תקציב באדריכלים ובמהנדסים שמקדמים תוכנית מתאר, זה היה יוצא לפועל ויוצא לדרך.

גאלב מג'אדלה: אני אתן לך דוגמה.

גאלב מג'אדלה: אני כיושב ראש ועדת הפנים קיבלתי מראש הממשלה שרון בזמנו ארבעים מיליון שקלים לקידום תוכניות מתאר.

גאלב מג'אדלה: בפחות משנה התקדמו 26 תוכניות מתאר כי לקחו צוות מהנדסים שעבדו יום ולילה ובזה נגמר העניין.

גאלב מג'אדלה: מהנדס העיר בדלית אל כרמל, בעוספייה ובבקעה לא מסוגל לקדם תהליך של תוכנית מתאר כי הוא לא יכול כי הוא עסוק במה שקורה בתוך הישוב שלו.

גאלב מג'אדלה: הוא לא בנוי לקדם תוכנית מתאר אליה צריך לקחת סוללה של מהנדסים במימון של משרד הפנים, עבודה מרכזית מול המחוז ומול הוועדות המקומיות באזור - אם מדובר בבקעה אל גרביה, מול ועדת עירון – ולקדם תוכנית מתאר עדכנית לעוד עשרים שנים קדימה.

גאלב מג'אדלה: לכן אנשים בונים בנייה בלתי מורשית וזאת לא בנייה לא חוקית.

גאלב מג'אדלה: אני מערער על המונח בנייה לא חוקית כי זאת בנייה לא מורשית.

גאלב מג'אדלה: זה לא נכון שהיא בנייה לא חוקית אלא היא בנייה לא מורשית.

גאלב מג'אדלה: לכן צריך להאריך את הצו שבשנת 1986 התחיל בו שחל למתן היתרים לבתים שמתוכננים עתידים במסגרת תוכנית המתאר.

גאלב מג'אדלה: אם מישהו רצה לעשות טירה ובנה למעלה על הגבעה, אני לא אומר שתיתן לו היתר, אבל אם מישהו צמוד לבנייה של תוכנית המתאר של הישוב, בגלל שהמועצה המקומית, משרד הפנים, הוועדה המקומית והוועדה המחוזית כשלו במילוי תפקידם, האזרח לא צריך לשלם את המחיר.

גאלב מג'אדלה: היחידי שמשלם את המחיר הוא האזרח והיחידי שהוא בסדר, זה האזרח.

גאלב מג'אדלה: תודה רבה.

פארג' זאהר: אנחנו מסכימים למתווה שהציע דוקטור רמזי חלבי.

פארג' זאהר: אני חושב שכיום מקודמות איזה שהן תוכניות מתאר, נכון שאין הסכמה לכל התוכניות האלה, אבל כל הבתים שנמצאים כביכול בתחום תוכנית המתאר, אנחנו מסכימים שיתחברו וצריך להחיל את תקנת שחל עליהן.

פארג' זאהר: אני חושב שהיום ההתנגדות של היועץ המשפטי לממשלה והיועץ המשפטי של משרד הפנים היא לא רלוונטית לעניין הזה וצריך להתקין תקנת שעה לקטע הזה.

פארג' זאהר: אני מבקש מכל חברי הכנסת מהעדה הדרוזית, מהמיעוט הערבי ומכולם לאמץ תקנה מיוחד.

פארג' זאהר: קחו חוק חשמל מיוחד לדרוזים.

אמין כמאל זאהר: יש כאן שני דברים.

אמין כמאל זאהר: האזרח נענש כאן פעמיים כאשר פעם אחת הוא משלם קנסות, הוא והבן שלו, האב בגין בנייה בלתי חוקית והבן בגין שימוש בנכס חורג, כאשר הוא שילם בבתי המשפט עשרות אלפי שקלים.

אמין כמאל זאהר: הענישה השנייה היא המסמך שעומד בפניך.

אמין כמאל זאהר: זה לא ייעוץ משפטי של משרד הפנים אלא זאת ענישה.

אמין כמאל זאהר: סירוב לחיבור חשמל, זה כדי להעניש את התושבים ובפירוש כך זה כתוב.

אמין כמאל זאהר: אני רוצה לומר לכולכם מה דעת בתי המשפט על ועדות התכנון והבנייה, ואני אקריא מתוך פסק דין שניתן: "גופי התכנון במשרד הפנים הפכו את דיני התכנון התקפים באזור – הכוונה לעיר הכרמל – כל אותן תוכניות תקפות החלות על עיר הכרמל וסביבותיה, לאות מתה.

אמין כמאל זאהר: מדיניות התכנון והפיתוח אם היא כלל קיימת, אינה ידועה, אינה ניתנת להבנה והנה חסרת ודאות מינימאלית".

אמין כמאל זאהר: את זה כתב בית המשפט על משרד הפנים.

אמין כמאל זאהר: כדי למנוע את האסון הבא, אני מאוד מבקש לאמץ את בקשת חברי הכנסת.

ציון פיניאן: תודה.

נעמי מורביה: נעמי מורביה, יושבת ראש מטה מאבק הנכים.

נעמי מורביה: אני רוצה להעיר שלא שמעתי כאן

נעמי מורביה: בשום מקום את הדאגה לאנשים בעלי המוגבלות.

נעמי מורביה: אדם בעל מוגבלות שביתו לא מחובר לחשמל, לא יכול להפעיל את המיטה החשמלית, הוא לא יכול להטעין את הכיסא החשמלי, הוא לא יכול לעשות דיאליזה ביתית, הוא לא יכול לחמם את ביתו בחורף ולקרר אותו בקיץ ולהפעיל את כל המכשירים חשמליים הדרושים לקיומו הבסיסי.

נעמי מורביה: אפילו את המנוף, כדי להוציא אותו מהמיטה ולהעביר אותו לכיסה הגלגלים, הוא לא יכול להפעיל.

נעמי מורביה: אני רוצה להתייחס אליך אישית, יושב ראש הוועדה.

נעמי מורביה: ראיתי אותך בפעולה.

נעמי מורביה: רק לפני שבוע התארחת אצלנו וראיתי איך אתה לוקח משהו לידיך, לא מרפה ועושה את הבלתי אפשרי בנושא חוק הפוליו.

נעמי מורביה: אני יודעת שאתה יכול.

נעמי מורביה: אני מאמינה בך.

נעמי מורביה: אני יודעת שאתה יכול לקחת ולהפסיק את הסבל הלא אנושי של העדה הנפלאה הזאת.

נעמי מורביה: האנשים האלה משרתים בצה"ל והם אזרחים נאמנים.

נעמי מורביה: מה משרד הפנים מנסה לעשות מהם?

נעמי מורביה: מה הוא רוצה?

נעמי מורביה: הוא רוצה שהצעירים הדרוזים יצאו לרחובות כמו שיצאו בוואדי ערה?

נעמי מורביה: אנחנו לוקחים את האזרחים הכי נאמנים של מדינת ישראל והופכים אותם לעבריינים.

נעמי מורביה: לא יעלה על הדעת.

ציון פיניאן: תודה.

אברהם פל: אברהם פל, מנהל מחוז חיפה בחברת החשמל.

אברהם פל: אדוני היושב ראש, אני מתרשם שיש כוונה להאריך או משהו דומה לצו שחל.

אברהם פל: חברת החשמל כן מעוניינת לחבר את הבתים לפי החוק.

אברהם פל: אני רוצה להתריע ולומר שהבתים שלא נמצאים בשטח שיפוט של הישוב, גם בצו שחל לא באים לידי פתרון בחיבור החשמל ואנחנו לא יכולים לפרוס רשתות בשטחים ירוקים שלא מקבלים אישור ממשרד הפנים.

אברהם פל: צו שחל מתייחס לתב"עות שאין להן תוכניות מתאר בתוך שטח שיפוט של הישוב.

ציון פיניאן: תודה רבה.

ציון פיניאן: אני רוצה לסכם את הישיבה.

קדור מרזוק: אדוני, אני רוצה להתייחס.

ציון פיניאן: לא.

ציון פיניאן: דיברת מספיק.

שבתי אלבוחר: שבתי אלבוחר, לשכת היועץ המשפטי, משרד האנרגיה והמים.

שבתי אלבוחר: מבלי להיכנס לוויכוח עם משרד הפנים, האינטרס שלנו הוא כמובן שכל בית יחובר לחשמל בצורה תקנית וכפי שצריך אבל אנחנו כמובן כפופים לחוקי המדינה.

שבתי אלבוחר: לגבי צווי שחל או חוק שחל, מה שנקרא חוק אספקת חשמל, אני חושב שנכון לספר לוועדה מהידע המשפטי שלי שהחוק הזה מיועד ליישם דוח ועדת מרקוביץ.

שבתי אלבוחר: זאת אומרת, להסדיר ולחבר לחשמל בתים שייבנו עד שנת 1985 וכך כתוב בחוק.

מגלי והבה: החוק הזה תוקן כמה פעמים.

שכיב מוראד שנאן: הוא בתוקף לשנת 2027.

ציון פיניאן: אני מסכם.

ציון פיניאן: ועדת הכספים ממליצה להמשיך ולהאריך את תקנת שחל לעוד חמש שנים, כפי שהציע ידידנו ממרכז השלטון המקומי רמזי חלבי.

ציון פיניאן: בנושא הסקר שיבוצע, הוא יסתיים בסוף אפריל.

ציון פיניאן: בישיבה הבאה ועדת הכספים תארח את שר הפנים כדי לראות מה נעשה ומה לא נעשה.

שכיב מוראד שנאן: אפשר לקבוע תאריך לישיבה הבאה?

ציון פיניאן: זה חייב להיות אחרי הפגרה.

ציון פיניאן: מנהל הוועדה יקבע תאריך כפי שנעשה עתה.

ציון פיניאן: תודה רבה.

ציון פיניאן: הישיבה נעולה ואנחנו עוברים לנושא הבא.